సింగమనేని నారాయణ
సింగమనేని నారాయణ అనంతపురం జిల్లాకు చెందిన ప్రముఖ కథారచయిత, విమర్శకుడు.[1]
సింగమనేని నారాయణ అనంతపురం పట్టణానికి దగ్గరలో వున్న మరూరు బండమీదపల్లి గ్రామంలో మధ్యతరగతి రైతు కుటుంబంలో జూన్ 23, 1943లో జన్మించాడు.
అనంతపురంలో ఉన్నత పాఠశాల విద్యపూర్తి చేసుకుని తిరుపతిలోని ప్రాచ్యకళాశాలలో విద్వాన్ చదివాడు.
అనంతపురం జిల్లా గ్రామీణప్రాంతాల హైస్కూళ్లలో తెలుగు పండిట్‌గా పనిచేసి 2001లో పదవీవిరమణ చేశాడు.
ఇప్పటివరకు 43కు పైగా కథలు వ్రాశాడు. మొట్టమొదటి కథ న్యాయమెక్కడ? 1960లో కృష్ణాపత్రికలో అచ్చయ్యింది. ఈయన కథలు జూదం (1988), సింగమనేని నారాయణకథలు (1999), అనంతం (2007), సింగమనేని కథలు(2012) అనే నాలుగు కథాసంపుటాలుగా వెలువడ్డాయి. సీమకథలు, ఇనుపగజ్జెలతల్లి, తెలుగు కథలు - కథన రీతులు, విశాలాంధ్ర పబ్లిషింగ్ హౌస్ వారి 'తెలుగుకథ' మొదలైన పుస్తకాల సంపాదకత్వం వహించాడు. సంభాషణ పేరుతో ఒక వ్యాస సంపుటిని కూడా వెలువరించాడు. అప్పాజోస్యుల-విష్ణుభొట్ల-కందాళం ఫౌండేషన్ ఈయనకు సాహిత్య సేవామూర్తి జీవితకాల సాధన పురస్కారాన్ని 2013లో అందజేసింది. ఆదర్శాలు - అనుబంధాలు, అనురాగానికి హద్దులు, ఎడారి గులాబీలు అనే నవలలు వ్రాశాడు[2].
2017లో ఆంధ్రప్రదేశ్ ప్రభుత్వం చే కళారత్న పురస్కారం.[3]
వర్గం:తెలుగు రచయితలు వర్గం:తెలుగు విమర్శకులు వర్గం:అనంతపురం జిల్లా ప్రముఖులు వర్గం:1943 జననాలు వర్గం:రాయలసీమ ప్రముఖులు వర్గం:రాయలసీమ రచయితలు వర్గం:కళారత్న పురస్కార గ్రహీతలు వర్గం:అనంతపురం జిల్లా రచయితలు వర్గం:తెలుగు కథా రచయితలు